2016. gada 15. jūnijā Rīkojums Nr. 336

Rīgā (prot. Nr. 29 10. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē:

1.1. nekustamo īpašumu (nekustamā īpašuma kadastra Nr. 0100 120 0030) – zemes vienību 3349 m2 platībā (zemes vienības kadastra apzīmējums 0100 120 0030) un četras būves (būvju kadastra apzīmējumi 0100 120 0030 003, 0100 120 0030 007, 0100 120 0030 008 un 0100 120 0030 010), kas ierakstītas zemesgrāmatā uz valsts vārda Finanšu ministrijas personā, kopā ar divām būvēm (būvju kadastra apzīmējumi 0100 120 0030 001 un 0100 120 0030 002) – Kāpu prospektā 6, Rīgā;

1.2. ievērojot Publiskas personas mantas atsavināšanas likuma 14. panta nosacījumus, 1/2 domājamo daļu no nekustamā īpašuma (nekustamā īpašuma kadastra Nr. 9011 001 0562) – zemes vienības (zemes vienības kadastra apzīmējums 9011 001 0562) 3441 m2 platībā – Rūmenes ielā 31A, Kandavā, Kandavas novadā, kas ierakstīta zemesgrāmatā uz valsts vārda Finanšu ministrijas personā.

2. Pircēji par valsts nekustamajiem īpašumiem maksā *euro*.

3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Finanšu ministre Dana Reizniece-Ozola